Rune Andersen (antidoping)

Rune Andersen (født 1953 i Risør) er tidligere leder for Antidoping Norge og World Anti-Doping Agency (WADA). Han har blitt omtalt som Norges dopingjeger par excellence. 

Andersen begynte sitt virke i idretten på 1980-tallet. I 1986 begynte han på fulltid med antidopingarbeid – som den første i Norge; Da ble han ansatt som antidopingkonsulent og fikk ansvaret for idrettsforbundets (NIF) antidopingarbeid. Mot slutten av 1980-tallet ble han leder for en egen avdeling innen antidopingarbeid i NIF. Han ble sentral i oppstarten av WADA i 2003.

Han arbeidet for Idrettsforbundet med ansvar for antidopingarbeidet frem til Antidoping Norge ble stiftet i 2003. I 2002 var han i i Canada og var der sentral i oppstarten av WADA. Han var direktør for harmonisering og standardisering av regelverket i WADA i 12 år, og etablerte blant annet den såkalte WADA-koden.

Den 9. januar 2021 ble Andersen tildelt Idrettsgallaens hederspris.

Referanser 

Personer fra Risør kommune
Norske idrettsledere
Doping
Fødsler i 1953